## Pravilnik o tehničkim i mjeriteljskim zahtjevima za ovlašćivanje servisa za pripremu mjernih transformatora za ovjeravanje

### NN 154/2004 (5.11.2004.), Pravilnik o tehničkim i mjeriteljskim zahtjevima za ovlašćivanje servisa za pripremu mjernih transformatora za ovjeravanje

# DRŽAVNI ZAVOD ZA NORMIZACIJU I MJERITELJSTVO

2696

Na temelju članka 8. stavak 5.
Zakona o mjeriteljstvu (»Narodne novine«, broj 163/03), ravnatelj Državnog
zavoda za normizaciju i mjeriteljstvo donosi

## PRAVILNIK

### O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU MJERNIH TRANSFORMATORA ZA OVJERAVANJE

I. OPĆE ODREDBE

Članak 1.

Ovim se pravilnikom propisuju
tehnički i mjeriteljski zahtjevi za ovlašćivanje servisa za pripremu strujnih
odnosno naponskih mjernih transformatora (u daljnjem tekstu: mjerni
transformatori) za ovjeravanje.

Članak 2.

Ovlašteni servis (u daljnjem
tekstu: servis) pregledava, popravlja i ispituje mjerne transformatore radi
pripreme za ovjeravanje, a Državni zavod za normizaciju i mjeriteljstvo (u
daljnjem tekstu: Zavod) ovjerava mjerne transformatore.

Članak 3.

Priprema mjernih transformatora
za ovjeravanje, u smislu ovoga pravilnika podrazumijeva pregled i, po potrebi,
popravak mjernih transformatora (servisiranje), pripremu mjernih
transformatora, pripremu opreme za ispitivanje mjernih transformatora,
ispitivanje mjernih transformatora, tj. provjeru mjeriteljskih zna­čajka
mjernih transformatora te pisanje izvješća o ispitivanju mjernih
transformatora.

II. TEHNIČKI I MJERITELJSKI
ZAHTJEVI KOJE MORA ISPUNJAVATI SERVIS

Članak 4.

Servis mora ispunjavati zahtjeve
propisane zakonom i zahtjeve koji se odnose na:

1. opremu za ispitivanje mjernih
transformatora

2. prostoriju za ispitivanje
mjernih transformatora

3. radnike

4. propisanu dokumentaciju.

Članak 5.

Oprema za ispitivanje mjernih
transformatora sastoji se od:

1. uređaja za generiranje struja
odnosno napona

2. uređaja za postavljanje
struja odnosno napona

3. uređaja za mjerenje pogrešaka

4. etalonskih transformatora,
etalonskih otpornika i djelila napona

5. tereta

6. mjerila za mjerenje struje,
napona i frekvencije

7. kontrolnog termometra za
mjerenje temperature zraka radnog okoliša, mjernog područja od 0 °C do +35 °C,
kojemu najmanji podjeljak pokazuje najviše 1 °C

8.
kontrolnog higrometra za mjerenje relativne vlažnosti zraka radnog okoliša,
kojemu najmanji podjeljak pokazuje najviše 5 %.

Etaloni
koji se upotrebljavaju za ovjeravanje mjernih transformatora moraju biti
umjereni, a ostala mjerna oprema mora biti ovjerena ili umjerena.

Članak
6.

Uređaji
za generiranje struja odnosno napona sastoje se od strujnih odnosno naponskih
izvora napajanja koji napajaju primarni namotaj ispitivanoga mjernog
transformatora i od ispitnog transformatora koji mora biti izrađen za
odgovarajuće struje odnosno napone.

Za
izvor struje odnosno napona može se upotrebljavati mreža ili poseban generator
i pri tome se mora udovoljiti svim zahtjevima koji se odnose na oblik krivulje
(napona odnosno struje), stalnost napona i frekvencije.

Krivulja
napona napajanja mreže odnosno generatora mora biti sinusoidna, a njezino
najviše odstupanje ne smije biti veće od 5 %.

Frekvencija
strujnog odnosno naponskog izvora kod ispitivanja mora biti konstantna, a
najveća odstupanja ne smiju biti veća od 1 %.

Članak 7.

Primarni i sekundarni namotaji
ispitnog transformatora moraju biti tako međusobno izolirani da je moguće
uzemljiti sekundarnu stranu.

Članak 8.

Ispitni transformator i
generator moraju u pogledu zagrijavanja biti tako dimenzionirani da za vrijeme
kratkotrajnog rada u trajanju od 1 sata ne dođe do nedopuštenog zagrijavanja.

Članak 9.

Uređaji za postavljanje struja
odnosno napona moraju omo­gu­ćiti neprekidno i sigurno postavljanje zadanih
vrijednosti s mo­gućnošću regulacije tako da se propisane struje odnosno naponi
mogu mijenjati u koracima od najviše 0,2 % propisane najviše ispitne
vrijednosti.

Članak 10.

Uređaji za mjerenje pogrešaka
mjernih transformatora mora­ju omogućiti određivanje strujne pogreške ri i fazne
pogreške di, odnosno
naponske pogreške ru i fazne
pogreške du strujnog
odnosno naponskoga mjernog transformatora.

Članak 11.

Kao uređaji za mjerenje
pogrešaka mogu se upotrebljavati:

1. otpornici s kliznom žicom

2. pokazni mjerni uređaji
(analogni i/ili digitalni)

3. otpornici ili omska djelila
napona

4. kondenzatori.

Članak 12.

Najveće odstupanje strujne
odnosno naponske pogreške r te fazne pogreške d od stvarne vrijednosti kod otpornika s kliznom žicom koji se
upotrebljavaju za mjerenje pogreške mjernih trans­formatora u mjernom području
struja od 0,05 In do 2 In, odnos­no u mjernom području
napona od 0,8 Un do 1,2 Un, ne smije biti veće od:

1) kod ispitivanja ništične
točke:

r = ± 0,01 %

d = ± 0,3´

2) kod postavljanja p% na
otporniku s kliznom žicom:

r = ± 0,015 %

d = ± 0,5´

3) kod postavljanja dž na otporniku s kliznom žicom:

r = ± 0,015 %

d = ± 1,0´.

Članak
13.

Najveće odstupanje strujne
odnosno naponske pogreške r te fazne pogreške d od stvarne vrijednosti kod mjerenja pogrešaka pokaznim mjernim
uređajima u mjernom području struja od 0,05 In do 2 In ,
odnosno u mjernom području napona od 0,8 Un do 1,2 Un, ne
smije biti veće od:

r = ± 0,02 %

d = ± 1´.

Članak
14.

Najveće odstupanje otpornika ili
otpornih djelila napona, čije pogreške punim iznosom ulaze u rezultat mjerenja,
od stvarne vrijednosti kod mjerenja pogrešaka mjernih transformatora ne smije
biti veće od ± 0,03 %.

Ako se kod uređaja za mjerenje
pogreške upotrebljavaju otpornici ili otporna djelila napona čije pogreške samo
utječu na rezultat mjerenja, tada njihovo odstupanje od stvarne vrijednosti ne
smije biti veće od ± 0,1 %.

Članak 15.

Ako se za određivanje fazne
pogreške upotrebljavaju kondenzatori, tada njihovo odstupanje od stvarne
vrijednosti ne smije biti veće od:

1)
u stupnjevima od 0,1 mF: ± 1 %

2)
u stupnjevima od 0,01 mF: ± 3 %

3)
u stupnjevima od 0,001 mF: ± 5 %

Članak
16.

Osjetljivost
ništičnog indikatora koji se upotrebljava u sklopu uređaja za mjerenje
pogrešaka mora biti takva da vrijednosti 0,05 In dovede do otklona
instrumenta kod mjerenja pogreške od r = 0,02 % i d = 0,7ž.

Članak
17.

Za ispitivanje strujnih mjernih transformatora mogu se
upotrebljavati:

1.
etalonski strujni transformatori

2.
etalonski otpornici za nazivne struje do 30 A

3.
strujni komparatori.

Za ispitivanje
naponskih mjernih transformatora mogu se upotrebljavati:

1.
etalonski naponski transformatori

2.
etalonska otporna djelila nazivnog napona do 5 000 V

3.
kapacitivno etalonsko djelilo napona za napone iznad 35 kV.

Članak
18.

Na
etalonskom strujnom i naponskom transformatoru moraju biti označeni ovi podaci:

1.
nazivne vrijednosti primarne i sekundarne struje odnosno primarnog i
sekundarnog napona

2.
nazivna frekvencija

3.
nazivna snaga i faktor snage i tereta

4.
razred točnosti

5.
ispitni napon

6.
naziv ili zaštitni znak proizvođača

7.
tvornički broj.

Članak 19.

Kod
stvarnog tereta i nazivne frekvencije u području od 0,05 In do 2 In,
strujna pogreška etalonskoga strujnog transformatora ne smije biti veća od 0,05
%, a fazna pogreška veća od % 3ž.

Kod
dvostrukoga stvarnog tereta i nazivne frekvencije u području od 0,05 In
do 2 In, strujna pogreška etalonskoga strujnog transformatora ne
smije biti veća od 0,05 %, a fazna pogreška veća od % 3ž od vrijednosti
pogreške dopuštene kod stvarnog tereta.

Ako
etalonski strujni transformator radi jedan sat opterećen stvarnim teretom kod
struje 2 In, strujna pogreška kod nazivnih struja do 1 000 A ne
smije odstupati više od 0,01 %, a fazna pogreška više od 0,5ž u odnosu na
početne vrijednosti.

Članak
20.

Stvarni
se teret strujnog transformatora sastoji od:

1.
uređaja za mjerenje pogrešaka odnosno od etalonskih otpornika

2.
ampermetra, ako je priključen

3. dovodnih i odvodnih vodiča
između sekundarnog namotaja etalonskoga strujnog transformatora i etalonskog
otpornika odnosno uređaja za mjerenje pogrešaka

4. drugih dodatnih uređaja
spojenih u mjerni krug.

Članak 21.

Kod
stvarnog tereta i nazivne frekvencije u području od 0,4 Un do 1,2 Un,
naponska pogreška etalonskoga naponskog transformatora ne smije biti veća od 0,05
%, a fazna pogreška veća od 3ž.

Kod
dvostrukoga stvarnog tereta i kod polovice stvarnog tereta u području od 0,4 Un
do 1,2 Un, naponska pogreška etalonskoga naponskog transformatora ne
smije biti veća od 0,05 %, a fazna pogreška veća od 3ž od vrijednosti pogreške
dopuštene kod stvarnog tereta.

Ako
etalonski naponski transformator radi jedan sat opte­rećen nazivnim teretom kod
napona 1,2 Un, naponska pogreška ne smije odstupati više od 0,01 %,
a fazna pogreška ne smije biti veća od 0,5ž u odnosu na početne vrijednosti.

Članak
22.

Stvarni
se teret naponskog transformatora sastoji od:

1.
uređaja za mjerenje pogrešaka odnosno od etalonskih otpornika

2.
voltmetra, ako je priključen

3.
drugih dodatnih uređaja spojenih u mjerni krug.

Članak
23.

Otpor
priključenih vodiča između etalonskog mjernog transformatora i uređaja za
mjerenje pogrešaka mora biti što manji tako da razlika napona na priključcima
etalonskoga mjernog transformatora i uređaja za mjerenje pogrešaka ne iznosi
više od 0,01 %.

Članak
24.

Vrijednosti
etalonskih otpornika i etalonskih otpornih djelila za ispitivanje strujnih
mjernih transformatora u području od 0,05 In do 2 In ,
odnosno naponskih mjernih transformatora u području od 0,4 Un do 1,2
Un, ne smiju odstupati od stvarnih vrijednosti više od ± 0,03 %.
Fazna pogreška na smije biti veća od ± 0,3ž.

Članak
25.

Omjer
kapacitivnih etalonskih djelila napona ne smije odstupati od stvarne
vrijednosti više od ± 0,05 %, a fazna pogreška između gornjeg i donjeg napona
djelila ne smije biti veća od ± 3ž kod temperature okružja od 20 °C.

Članak
26.

Temperaturna
ovisnost kapacitivnih etalonskih djelila napona po °C ne smije veća od 0,003 %
za omjer djelila i 0,1ž za faznu pogrešku.

Članak
27.

Ukupna
pogreška uređaja za mjerenje pogrešaka u vezi s kapacitivnim etalonskim
djelilom napona na svim mjernim pod­ručjima transformatora za postavljanje
vrijednosti ne smije biti veća od pogreške mjernog opsega – za naponsku
pogrešku 0,06 %, a za faznu pogrešku 4ž. Stvarna se pogreška kod ispitivanja
naponskih mjernih transformatora pri tome određuje korekcijom.

Članak
28.

Tereti
za ispitivanje strujnih mjernih transformatora moraju biti u okviru ovoga niza
nazivnih vrijednosti: 1,25 VA, 2,5 VA, 3,75 VA, 5 VA, 7,5 VA 10 VA, 11,25 VA,
15 VA, 20 VA, 30 VA, 45 VA i 60 VA.

Za sve vrijednosti tereta faktor
snage je 0,8 osim tereta od 1,25 VA, 2,5 VA i 3,75 VA za koje je faktor snage
1.

Tereti
za ispitivanje strujnih mjernih transformatora sa ste­peničastim preklapanjem
moraju biti tako izrađeni da omogućuju postavljanje odgovarajuće vrijednosti
bez prekidanja struje.

Članak
29.

Tereti
za ispitivanje naponskih mjernih transformatora moraju biti u okviru ovoga niza
nazivnih vrijednosti: 2,5 VA, 3,75 VA, 5 VA, 7,5 VA 10 VA, 15 VA, 20 VA,
30 VA, 50 VA i 100 VA, 150 VA i 200 VA.

Za
sve vrijednosti tereta faktor snage je 0,8.

Članak
30.

U
vrijednost tereta za ispitivanje mjernih transformatora treba uključiti nazivnu
vrijednost tereta, uređaja za mjerenje pogre­šaka i spojnih vodiča.

Na
teretu mora biti označena vrijednost otpora vanjskih vodiča i tip uređaja za
mjerenje pogreške uz koji se mogu upotreb­ljavati.

Članak
31.

Kod
ispitivanja strujnih mjernih transformatora, otpor sekundarnih vodiča između ispitivanoga
mjernog transformatora i uređaja za mjerenje pogreške ne smije biti veći od
0,05 W.

Članak
32.

Otpor
priključenih vodiča između ispitivanoga mjernog trans­formatora i uređaja za
mjerenje pogrešaka mora biti što manji, tako da napon na priključcima
ispitivanoga mjernog transformatora ne odstupa više od 0,01 % od napona na
priključcima uređaja za mjerenje pogrešaka. Teret i uređaj za mjerenje pogreške
moraju se priključiti posebnim vodičima na priključke ispitivanoga mjernog
transformatora.

Članak
33.

Mjerila
za mjerenje struje i napona koji se upotrebljavaju u postupku ispitivanja
strujnih i naponskih mjernih transformatora moraju biti razreda točnosti 0,5
ili boljega.

Za
mjerenje frekvencije moraju se upotrebljavati mjerila čija pogreška mjerenja
nije veća od 1 %.

Članak
34.

Servis
treba biti opremljen elektroničkim računalom (PC) s mogućnošću povezivanja s
bazom podataka Zavoda.

Članak
35.

Servis
mora imati najmanje dvije prostorije u kojima treba osigurati:

1.
prostor za smještaj mjernih transformatora

2.
prostor za mjerenje

3.
prostor za visokonaponska ispitivanja, ako se u pravnoj osobi odnosno servisu
obavljaju ovjeravanja naponskih mjernih transformatora nazivnog napona višeg od
1 000 V.

Prostor
za visokonaponska ispitivanja mora biti odvojen od ostalog prostora, bilo
smještanjem u posebnu prostoriju ili odvajanjem zaštitnom ogradom, i kod svakog
ulaženja u taj prostor automatski se mora isključiti napajanje ispitnih uređaja
u njemu.

Prostorije
iz stavka 1. ovog članka moraju:

1.
biti čiste, suhe i dovoljno prostrane za neometano ispitivanje mjernih
transformatora i sigurno kretanje radnika

2. biti zaštićene od izravna
sunčeva utjecaja

3. imati odgovarajući namještaj
potreban za ispitivanje mjernih transformatora te namještaj za smještaj mjernih
transformatora koji se ispituju

4.
imati namještaj za smještaj mjernih transformatora koji su ovjereni

5.
imati dnevnu i odgovarajuću opću i posebnu električnu rasvjetu

6.
imati mogućnost održavanja temperature radnog okoliša u granicama 23 °C ± 5 °C
i relativne vlažnosti zraka 55 % ± 15 %

7.
imati tako izvedena ulazna vrata da je omogućena kontrola ulaska u tu
prostoriju.

Članak
36.

Servis
mora imati najmanje dva radnika koji obavljaju poslove pripreme mjernih
transformatora za ovjeravanje.

Radnici
iz stavka 1. ovoga članka moraju imati najmanje SSS tehničkog smjera i 3 godine
radnog iskustva na poslovima ispitivanja, proizvodnje ili servisiranja mjernih
transformatora, ili najmanje KV tehničke struke i najmanje 4 godine radnog
iskustva na poslovima ispitivanja, proizvodnje ili servisiranja mjernih
transformatora te moraju poznavati propise o postupcima i metodama ispitivanja
mjernih transformatora.

Članak
37.

Servis
mora imati ovu dokumentaciju:

1.
registracijski akt ili rješenje o obrtu i obrtnicu

2. radne
knjižice zaposlenih osoba

3.
propise iz područja ispitivanja i ovjeravanja mjernih trans­formatora

4.
naputak proizvođača o upotrebi opreme za ispitivanje

5.
naputak o održavanju i praćenju ispravnosti opreme za ispitivanje

6.
obrasce zahtjeva za ovjeravanje mjernih transformatora, izvješća o ispitivanju
mjernih transformatora i dr.

7.
preslike rješenja o odobrenju tipa mjerila za mjerne transformatore koji se
ovjeravaju kod pravne osobe

8.
popis opreme za ispitivanje s tehničkim podacima i podacima o ovjeravanju i/ili
umjeravanju i ovjernicama i/ili potvrdama o umjeravanju.

Članak
38.

Servis
tijekom svoga rada mora:

1.
pripremati za ovjeravanje mjerne transformatore koji ima­ju valjano rješenje o
odobrenju tipa mjerila, u skladu s odobrenim postupkom ispitivanja mjernih
transformatora

2.
obavijestiti Zavod o svakoj promjeni koja bi mogla utjecati na osposobljenost u
ispunjavanju uvjeta propisanih ovim pravil­nikom te upotrebljavati samo opremu
za ispitivanje mjernih trans­formatora s valjanom ovjernicom ili potvrdom o
umjeravanju

3.
najmanje jednom godišnje obavještavati Zavod o obavlje­nim ovjeravanjima
odnosno umjeravanjima svoje mjerne opreme

4.
najmanje jednom godišnje sudjelovati u usporedbenim mjerenjima na zahtjev
Zavoda.

Članak
39.

Servis
mora čuvati izvješća o ispitivanju na elektroničkom mediju ili u tiskanom
obliku najmanje tri godine nakon ovjeravanja.

III. PRIJELAZNE I ZAVRŠNE ODREDBE

Članak 40.

Servisu koji ispunjava uvjete
propisane ovim pravilnikom izdaje se rješenje koje važi najdulje 3 (tri) godine
od dana njegove pravomoćnosti.

Članak 41.

Danom stupanja na snagu ovoga
pravilnika prestaje važiti Pravilnik za potvrđene mjeriteljske laboratorije za
ovjeravanje mjernih transformatora (»Narodne novine« broj 22/03).

Članak 42.

Do ovlaštenja servisa u smislu
odredaba ovoga pravilnika, poslove ovlaštenog servisa obavljat će pravne ili
fizičke osobe koje su za poslove pripreme mjernih transformatora za ovjeravanje
bile ovlaštene na temelju Pravilnika za potvrđene mjeriteljske laboratorije za
ovjeravanje mjernih transformatora (»Na­rod­ne novine« broj 22/03).

Članak 43.

Ovaj pravilnik stupa na snagu
osmoga dana od dana objave u »Narodnim novinama«.

Klasa: 011-02/04-07/22
Urbroj: 558-03/6-04-1
Zagreb, 21. listopada 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

Pravilnik, NN 154/2004-2696